Λόμπι των ορυκτών καυσίμων

Το λόμπι των ορυκτών καυσίμων είναι ένας όρος που χρησιμοποιείται για την επισήμανση των αμειβόμενων εκπροσώπων των εταιρειών που δραστηριοποιούνται στα ορυκτά καύσιμα (πετρέλαιο, φυσικό αέριο, άνθρακας) και την αεροπορία οι οποίες προσπαθούν να επηρεάσουν την κυβερνητική πολιτική. 

Μεγάλες πετρελαϊκές εταιρείες όπως οι ExxonMobil, Royal Dutch Shell, BP, Total S.A., Chevron Corporation, και ConocoPhillips είναι μερικές από τις μεγαλύτερες εταιρείες που σχετίζονται με το λόμπι των ορυκτών καυσίμων.

Επιρροή 
Το λόμπι για την ενέργεια έχει ιστορικό σύγκρουσης με διεθνή συμφέροντα και τη δημοκρατική παγκόσμια διακυβέρνηση. Σύμφωνα με το Διεθνή Οργανισμό Βιώσιμης Ενέργειας για τις Ανανεώσιμες Πηγές Ενέργειας και την ενεργειακή απόδοση η δεύτερη Παγκόσμια Διάσκεψη για το Κλίμα "σαμποταρίστηκε από τις ΗΠΑ και τα λόμπι πετρελαίου" ενώ ο διεθνής αυτός οργανισμός προχώρησε στη δημιουργία ενός Παγκόσμιου Χάρτη Ενέργειας "ο οποίος προστατεύει τη ζωή, την υγεία, το κλίμα και τη βιόσφαιρα από τις εκπομπές." Σύμφωνα με την οργάνωση, αυτές οι ίδιες "αντιδραστικές ομάδες από το λόμπι της ενέργειας προσπάθησαν να μποϊκοτάρουν αυτόν τον χάρτη με τη βοήθεια των πετρελαιοπαραγωγών και ανθρακοπαραγωγών χωρών, καταφέρνοντας να εξαιρέσει την ενεργειακή μετάβαση από τη Διάσκεψη του Ρίο για το περιβάλλον και την ανάπτυξη (Σύνοδος Κορυφής Της Γης) το 1992, συνεχίζοντας αυτό το παιχνίδι σε όλες τις διασκέψεις για το κλίμα στο Βερολίνο, το Κιότο, τη Χάγη και το Μαρακές, όπου οι ΗΠΑ μποϊκόταραν το πρωτόκολλοτου Κυότο και εξακολουθούν να αγνοούν τον χάρτη." Εκτιμάται ότι κατά τη διάρκεια της δεκαετίας του 2010 οι πέντε μεγαλύτερες εταιρείες πετρελαίου και φυσικού αερίου, καθώς και οι βιομηχανικοί όμιλοί τους, δαπάνησαν τουλάχιστον 251 εκατομμύρια ευρώ πιέζοντας την Ευρωπαϊκή Ένωση σχετικά με τις πολιτικές της για το κλίμα. Η άσκηση πίεσης είχε επίσης επιρροή στον Καναδά και την Αυστραλία κατά τη διάρκεια της δεκαετίας του 2010.

Κατά τη διάρκεια της 14ης συνόδου της Επιτροπής του ΟΗΕ για τη Βιώσιμη Ανάπτυξη, σύμφωνα με το Δελτίο του Διεθνούς Ινστιτούτου Βιώσιμης Ανάπτυξης, "Ένας υπουργός λέγεται ότι αμφισβήτησε το λόμπι του βορρά για τις ανανεώσιμες πηγές ενέργειας με τις λέξεις: γιατί να μην "φωτίσετε" τις σκοτεινές ζώνες του κόσμου "σβήνοντας μερικά από τα κεριά" στις δικές σας;"

Δημόσια, οι εταιρείες ορυκτών καυσίμων λένε ότι υποστηρίζουν τη Συμφωνία του Παρισιού με στόχο τον περιορισμό της υπερθέρμανσης του πλανήτη κάτω από τους 2 °C μέχρι το 2100. Ωστόσο εσωτερικές εκθέσεις των BP και Shell δείχνουν ότι έχουν κάνει σχέδια επιχειρηματικών μοντέλων έκτακτης ανάγκης σε περίπτωση ανόδου της θερμοκρασίας άνω των 3°C κατά το 2050.

Περιβαλλοντικές επιπτώσεις των εκπροσωπούμενων εταιρειών 
Πολλά από τα πιο σημαντικά μέλη του ενεργειακού λόμπι είναι μεταξύ των κορυφαίων ρυπαντών στις Ηνωμένες Πολιτείες, με πρώτες τις Conoco, Exxon και General Electric στην πρώτη εξάδα. Σύμφωνα με το Εγχείρημα Περιβαλλοντικής Ακεραιότητας, μια μη κομματική, μη κερδοσκοπική οργάνωση που ιδρύθηκε τον Μάρτιο του 2002 από πρώην δικηγόρους στον Οργανισμό Προστασίας Του Περιβάλλοντος, "Εταιρείες όπως οι ExxonMobil και Sunoco καταγράφουν ιστορικά υψηλά στα κέρδη τους ενώ αυξάνουν τις εκπομπές ή τις καρκινογόνες χημικές ουσίες από τα διυλιστήρια τους.” Το ενεργειακό λόμπι έχει επικριθεί από τους περιβαλλοντολόγους για τη χρήση της επιρροής του για να προσπαθήσει να μπλοκάρει ή να αραιώσει τη νομοθεσία σχετικά με την παγκόσμια κλιματική αλλαγή.

Παραπομπές 

Ορυκτά καύσιμα
Πετρελαϊκή πολιτική